b'\n_START_ARTICLE_\nParoni Blood\n_START_SECTION_\nParoni Blood (John Falsworth)\n_START_PARAGRAPH_\nJohn Falsworth syntyi my\xc3\xb6h\xc3\xa4\xc3\xa4n 1800-luvulla Englannissa ja l\xc3\xa4hti kiert\xc3\xa4m\xc3\xa4\xc3\xa4n maata veljens\xc3\xa4 Montgomeryn peritty\xc3\xa4 is\xc3\xa4ns\xc3\xa4 omaisuuden. John uskoi vampyyrien olevan todella olemassa ja matkusti Transilvaniaan etsi\xc3\xa4kseen Draculaa saadakseen k\xc3\xa4siins\xc3\xa4 mittaamattomat voimat. Draculan l\xc3\xb6ydytty\xc3\xa4 t\xc3\xa4m\xc3\xa4 muutti Johnin vampyyriksi ja m\xc3\xa4\xc3\xa4r\xc3\xa4si uuden vampyyrinsa aiheuttamaan h\xc3\xa4vityst\xc3\xa4 Englannissa. John liittoutui Saksan kanssa ensimm\xc3\xa4isess\xc3\xa4 maailmansodassa, miss\xc3\xa4 h\xc3\xa4n sai koodinimen Paroni Blood. _NEWLINE_Toisen maailmansodan aikana John liittoutui uudelleen natsi-Saksan kanssa ja vastalahjaksi natsien tiedemiehet auttoivat h\xc3\xa4nt\xc3\xa4 voittamaan yliherkkyytens\xc3\xa4 auringonvaloa kohtaan. Paroni Blood taisteli Hy\xc3\xb6kk\xc3\xa4\xc3\xa4ji\xc3\xa4 vastaan, mutta h\xc3\xa4net surmattiin ty\xc3\xb6nt\xc3\xa4m\xc3\xa4ll\xc3\xa4 puinen sauva vampyyrin syd\xc3\xa4men l\xc3\xa4pi. T\xc3\xa4m\xc3\xa4n j\xc3\xa4lkeen Blood haudattiin syv\xc3\xa4lle Lontoon Towerin uumeniin. _NEWLINE_Vuosia my\xc3\xb6hemmin h\xc3\xa4net elvytti henkiin Draculan k\xc3\xa4skyl\xc3\xa4inen tohtori Jacob Cromwell. Henkiin her\xc3\xa4nnyt Blood seurasi pelastajaansa, mutta surmasi t\xc3\xa4m\xc3\xa4n my\xc3\xb6hemmin ja muutti yhden Cromwellin tytt\xc3\xa4rist\xc3\xa4 vampyyriksi, paronitar Bloodiksi. Paroni Blood itse otti Cromwellin henkil\xc3\xb6yden ja alkoi verenhimoaan tyydytt\xc3\xa4\xc3\xa4kseen tappaa ihmisi\xc3\xa4. Kapteeni Amerikka kuitenkin katkaisi Bloodilta p\xc3\xa4\xc3\xa4n ja poltti ruumiin. Tuhkat kapteeni sirotteli tuulen viet\xc3\xa4v\xc3\xa4ksi.\n_START_SECTION_\nParoni Blood II\n_START_PARAGRAPH_\nMarvel-universumin mahtavin velho Tohtori Outo yritti kerran her\xc3\xa4tt\xc3\xa4\xc3\xa4 henkiin kuollutta velje\xc3\xa4\xc3\xa4n Victoria Vishantin Kirjan avulla, mutta tuolloin viel\xc3\xa4 kokematon taikuri ei ymm\xc3\xa4rt\xc3\xa4nyt, ett\xc3\xa4 h\xc3\xa4nen veljens\xc3\xa4 nousisi el\xc3\xa4vien kirjoihin vampyyrina. Tuntemattomasta syyst\xc3\xa4 Victor kutsui itse\xc3\xa4\xc3\xa4n Paroni Bloodiksi yl\xc3\xb6snoustuaan ja jopa pukeutui samalla tavalla kuin mit\xc3\xa4 edelt\xc3\xa4j\xc3\xa4ns\xc3\xa4. Toisin kuin muut Marvel-universumin vampyyrit, Victor kykeni hillitsem\xc3\xa4\xc3\xa4n verenjanonsa ja s\xc3\xa4ilytti suurimman osan persoonallisuuttaan entisell\xc3\xa4\xc3\xa4n. H\xc3\xa4n yritti supersankarin uraa hy\xc3\xb6kk\xc3\xa4\xc3\xa4m\xc3\xa4ll\xc3\xa4 vain rikollisten kimppuun, mutta huomasi my\xc3\xb6hemmin, ett\xc3\xa4 h\xc3\xa4nen uhrinsa her\xc3\xa4siv\xc3\xa4t henkiin vampyyreina. Victor jatkoi uraansa Khiron-nimisen\xc3\xa4 sankarina, mutta kauhistui my\xc3\xb6hemmin huomatessaan miten v\xc3\xa4kivaltaiseksi oli muuttunut ja surmasi itsens\xc3\xa4.\n_START_SECTION_\nParoni Blood (Kenneth Crichton)\n_START_PARAGRAPH_\nKenneth Crichton oli kolmas Paroni Bloodin nime\xc3\xa4 kantanut mies. H\xc3\xa4n k\xc3\xa4rsi anemiasta, johon ilke\xc3\xa4 Paronitar Blood lupasi parannuskeinon. Paronitar kuitenkin muutti Crichtonin vampyyriksi kutsuen h\xc3\xa4nt\xc3\xa4 Paroni Bloodiksi. Manipuloimalla uutta Bloodia Paronitar yritti saavuttaa Graalin maljan. Paronitar ja Crichton kuitenkin kuolivat my\xc3\xb6hemmin auringonnousussa.\n_START_SECTION_\nVoimat ja varusteet\n_START_PARAGRAPH_\nVampyyri-olomuodossaan Paroni Blood kykenee nostamaan noin 680 kg. _NEWLINE_Normaalisti kaikki Paronit ovat omanneet vampyyrien "standardivoimat", mutta vahvistettuna moninkertaisesti. Paroni Bloodit ovatkin Marvel-universumin voimakkaimpia vampyyreja (pois lukien Dracula). Paroni Blood kykenee hypnotisoimaan ihmisi\xc3\xa4 tuijottamalla n\xc3\xa4it\xc3\xa4 silmiin ja komentamaan vallan saatuaan n\xc3\xa4m\xc3\xa4 tekem\xc3\xa4\xc3\xa4n tahtonsa mukaan. Blood kykenee my\xc3\xb6s komentamaan tiettyj\xc3\xa4 el\xc3\xa4imi\xc3\xa4, kuten hiiri\xc3\xa4 ja rottia, sek\xc3\xa4 s\xc3\xa4\xc3\xa4tilaa pienell\xc3\xa4 alueella. Paroni Blood kykenee my\xc3\xb6s muuttamaan muotoaan, mutta toisen maailmansodan aikana ensimm\xc3\xa4iselle Paroni Bloodille tehtyjen muutosten vuoksi, h\xc3\xa4n ei kyennyt k\xc3\xa4ytt\xc3\xa4m\xc3\xa4\xc3\xa4n t\xc3\xa4t\xc3\xa4 voimaansa. Sen sijaan Blood kykeni siet\xc3\xa4m\xc3\xa4\xc3\xa4n auringonvaloa noin puolen tunnin ajan, ennen kuin olisi muiden vampyyrien tapaan hajonnut tuhkaksi. _NEWLINE_Toisin kuin muut Marvel-universumin vampyyrit, Paroni Blood kykenee lent\xc3\xa4m\xc3\xa4\xc3\xa4n ilman muuttumista lepakoksi. Voiman syy saattaa olla psioninen.\n_START_SECTION_\nRajoitukset\n_START_PARAGRAPH_\nParoni Blood omaa samat rajoitukset ja heikkoudet kuin muutkin vampyyrit. Puinen sauva ty\xc3\xb6nnettyn\xc3\xa4 syd\xc3\xa4men l\xc3\xa4pi tappaa h\xc3\xa4net, samaten p\xc3\xa4\xc3\xa4n katkaisu. Heikent\xc3\xa4vi\xc3\xa4 asioita ovat uskonnolliset symbolit, hopea ja valkosipuli. Toisin kuin muut vampyyrit, Paroni Blood ty\xc3\xb6skentelee my\xc3\xb6s p\xc3\xa4iv\xc3\xa4ll\xc3\xa4 muiden vampyyrien horrostaessa - kunhan h\xc3\xa4n vain v\xc3\xa4ltt\xc3\xa4\xc3\xa4 suoraa kosketusta auringonvaloon.'